CELEX: 31985R3243
Language: el
Date: 1985-11-14 00:00:00
Title: Κανονισμός (ΕΟΚ) αριθ. 3243/85 του Συμβουλίου της 14ης Νοεμβρίου 1985 για την τροποποίηση του κανονισμού (ΕΟΚ) αριθ. 3164/76 περί κοινοτικής ποσοστώσεως για τις οδικές εμπορευματικές μεταφορές που εκτελούνται μεταξύ κρατών μελών

Avis juridique important

|

31985R3243

Κανονισμός (ΕΟΚ) αριθ. 3243/85 του Συμβουλίου της 14ης Νοεμβρίου 1985 για την τροποποίηση του κανονισμού (ΕΟΚ) αριθ. 3164/76 περί κοινοτικής ποσοστώσεως για τις οδικές εμπορευματικές μεταφορές που εκτελούνται μεταξύ κρατών μελών  

Επίσημη Εφημερίδα αριθ. L 309 της 21/11/1985 σ. 0001 - 0001 Ισπανική ειδική έκδοση: Κεφάλαιο 07 τόμος 4 σ. 0010  Πορτογαλική ειδική έκδοση : Κεφάλαιο 07 τόμος 4 σ. 0010 

***** ΚΑΝΟΝΙΣΜΟΣ (ΕΟΚ) αριθ. 3243/85 ΤΟΥ ΣΥΜΒΟΥΛΙΟΥ  της 14ης Νοεμβρίου 1985  για την τροποποίηση του κανονισμού (ΕΟΚ) αριθ. 3164/76 περί κοινοτικής ποσοστώσεως για τις οδικές εμπορευματικές μεταφορές που εκτελούνται μεταξύ κρατών μελών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 75,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, με τον κανονισμό (ΕΟΚ) αριθ. 3164/76 (4), όπως έχει τροποποιηθεί τελευταία με τον κανονισμό (ΕΟΚ) αριθ. 3621/84 (5), το Συμβούλιο έχει θεσπίσει καθεστώς κοινοτικών αδειών για τις οδικές εμπορευματικές μεταφορές μεταξύ κρατών μελών·  ότι, κατά την εφαρμογή του παραπάνω κανονισμού, διαπιστώθηκαν δυσκολίες όσον αφορά τη χρήση των εν λόγω αδειών, στην περίπτωση ορισμένων συνδυασμών συζευγμένων οχημάτων·  ότι, με γνώμονα την κτηθείσα πείρα, το καθεστώς έκδοσης αδειών γαι τα ρυμουλκά πρέπει να γενικευθεί στη χρήση των συνδυασμών συζευγμένων οχημάτων, λόγω των διοικητικών, οικονομικών και νομικών πλεονεκτημάτων τα οποία παρουσιάζει·  ότι, σε κοινοτικό επίπεδο, είναι απαραίτητο να τηρούνται ενιαίοι κανόνες έκδοσης τέτοιων αδειών·  ότι, επομένως, ο κανονισμός (ΕΟΚ) αριθ. 3164/76 πρέπει να τροποποιηθεί ανάλογα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3164/76 τροποποιείται ως εξής:  1. Στο άρθρο 2 παράγραφος 3, το δεύτερο και το τρίτο εδάφιο αντικαθίστανται από το ακόλουθο κείμενο:  «Η κοινοτική άδεια πρέπει να ευρίσκεται στο ρυμουλκό. Η ίδια άδεια καλύπτει ολόκληρο το συνδυασμό συζευγμένων οχημάτων, έστω και αν η εγγραφή ή η έκδοση της άδειας κυκλοφορίας του ρυμουλκούμενου ή ημιρυμουλκούμενου δεν έχουν γίνει σε άλλο κράτος μέλος.  Η κοινοτική άδεια επιτρέπεται να χρησιμοποιείται για ένα μόνον όχημα κάθε φορά και πρέπει να επιδεικνύεται, σε κάθε ζήτηση, στα όργανα του ελέγχου.»  2. Στο παράρτημα Ι στοιχείο β) και στο παράρτημα Ια στοιχείο β), το πέμπτο εδάφιο συμπληρώνεται από το ακόλουθο κείμενο:  «Η κοινοτική άδεια πρέπει να ευρίσκεται στο ρυμουλκό. Η ίδια άδεια καλύπτει ολόκληρο το συνδυασμό συζευγμένων οχημάτων, έστω και αν η εγγραφή ή η έκδοση της άδειας κυκλοφορίας του ρυμουλκούμενου ή ημιρυμουλκούμενου δεν έχουν γίνει στο όνομα του δικαιούχου της άδειας ή έχουν γίνει σε άλλο κράτος μέλος.»  Άρθρο 2  Ο παρών κανονισμός αρχίζει να ισχύει την 1η Ιανουαρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Νοεμβρίου 1985.  Για το Συμβούλιο  Ο Πρόεδρος  M. SCHLECHTER  (1) ΕΕ αριθ. C 350 της 31. 12. 1980, σ. 18.  (2) ΕΕ αριθ. C 144 της 15. 6. 1981, σ. 80.  (3) ΕΕ αριθ. C 138 της 9. 6. 1981, σ. 54.  (4) ΕΕ αριθ. L 357 της 29. 12. 1976, σ. 1.  (5) ΕΕ αριθ. L 333 της 21. 12. 1984, σ. 61.